kardosdrur/scandi-wiki huggingface dataset:
Basilica di San Francesco (Assisi)

Basilica di San Francesco (Den hellige Frans' basilika) er gravkirke for Frans af Assisi og hovedkirke for den gren af franciskanerordenen, der kaldes konventualerne. Den ligger i Assisi i Italien.

Den hellige Frans af Assisi døde den 3. oktober 1226. Allerede i 1227 blev han helgenkåret. Lederen af franciskanerordenen, broder Elias, gik straks i gang med at bygge en kirke til helgenens jordiske rester.
Allerede i 1230 kunne de overflyttes til den nybyggede kirke, hvis færdiggørelse og kunstneriske udsmykning fortsatte længe endnu.
Kirken blev bygget i to planer: en lav og dunkel underkirke og en høj og lys overkirke. Under højalteret i underkirken blev Frans begravet. Senere er der udgravet en kryptkirke omkring helgengraven, som havde været utilgængelig, idet broder Elias frygtede at nabobyer, især Perugia, skulle forsøge at erobre de værdifulde relikvier med våbenmagt.

San Francesco kirken er udsmykket af tidens bedste kunstnere som Cimabue, Simone Martini, Pietro Lorenzetti og ganske særligt Giotto, som på væggene i overkirken har malet en serie billeder fra Frans' liv.

Basilikaen og andre bygninger og steder i området har været på UNESCO's verdensarvsliste fra 2000.

Henvisninger 

Franciskanske kirker
Domkirker i Italien
Verdensarvsområder i Italien
Greg Hough

Greg Hough er en kristen musiker og var, sammen med Bob Hartman, en af grundlæggerne bag den kristne rockgruppe Petra i 1972. Op gennem 70'erne var han og Hartman dem, der skrev teksterne og musikken samtidig med, at de også var forsangere.

Hough forlod bandet i 1979, men fortsatte med at spille kristen musik med grupperne Ransom and Ju'so. Samtidig arbejde han også med den alternative country trio Andrews, Hough, and Dan.

I 2003 var Hough tilbage i rockmusik, da han sammen med et andet forhenværende Petra-medlem, Bill Glover, startede et projekt, som blev kaldt GHD. Efter at have udgivet et album, kom endnu et tidligere Petra-medlem, John DeGroff, med i projektet, der samtidig skiftede navn fra GHD til GHF (God Has Forgiven).

I 2004 kunne publikum opleve en gendannelse af den originale Petra-besætning, da Hough og DeGroff var sammen med Bob Hartman på scenen i Angola, Indiana.

Greg Hough har været doktor i kiropraktik i Fort Wayne, Indiana de sidste 19 år.

Ekstern henvisning 
 GHF (God Has Forgiven) 

Kristne musikere
Musikere fra USA
Tjek fødselsår
Angola (Indiana)

Angola er en by i delstaten Indiana i USA. Byen er administrativs centrum i Steuben County og havde ved folketællingen i 2010 8.612 indbyggere.

Angola blev grundlagt af Thomas Gale og Cornelius Gilmore den 28. juni 1838 og er hjemsted for Trine University.

Kilder/Eksterne henvisninger 
 Officiel hjemmeside

Byer i Indiana
Kew Gardens

Kew Gardens er en botanisk have med et omfattende haveanlæg og flere drivhuse mellem Richmond upon Thames og Kew i det sydvestlige London, England. Haven drives af den offentlige forskningsinstitution Royal Botanic Gardens, Kew.

Historie 
Kew Gardens har sin oprindelse i Kew Park, skabt af Lord Capel af Tewkesbury. Denne park udvides af af Prinsesse Augusta, enke efter Frederik, prins af Wales, for hvem Sir William Chambers byggede flere havebygninger, hvoraf den store kinesiske pagode fra 1761 stadig eksisterer. Kong George 3. udvidede haven, hjulpet af William Aiton og Sir Joseph Banks. Den gamle Kew Park (på det tidspunkt omdøbt til the White House) blev revet ned I 1802. Det Hollandske hus, som lå ved siden af, blev købt af George III i 1781 som børnehave for kongelige børn. Det er en almindelig murstensbygning, nu kendt som Kew Palace.

I 1840 blev haverne til nationale botaniske haver. Under Kew's nye direktør, William Hooker, blev haverne udvidet med 30 ha og forlystelsesområdet blev udvidet til 109 ha og senere til dets nuværende størrelse på 120 ha.

Palme-huset blev bygget af arkitekten Decimus Burton og jernstøberen Richard Turner mellem 1844 og 1848. Det tempererede hus, som er dobbelt så stort som Palm House, fulgte senere i det 19. århundrede. Det er nu det største victorianske glashus, der er tilbage.

I 1987 åbnedes et nyt glashus, "Princess of Wales Conservatory". Glashuset består af en række "mindre" rum modsat det gamle palmehus' store "sale". Klimaet i hvert område er computer-kontrolleret, og glashuset rummer både samlinger af kaktus og orkideer. "Princess of Wales Conservatory" er internationalt berømt både for sin arkitektur og sin avancerede klima-styring. I 2006 åbnedes et nyt glashus for alpine planter, "Davies Alpine House", der ligeledes er blevet internationalt berømt både for arkitektur og klima-styring.

Kew var hjemsted for den succesfulde indsats for at dyrke gummitræer udenfor Sydamerika.

I juli 2003 blev haverne sat på UNESCO's Verdensarvsliste.

Kew Gardens i dag 
Kew Gardens er et ledende center for botanisk forskning, et træningssted for professionelle gartnere og et populært turistmål.

På trods af ugunstige vilkår (luftforurening fra London, tør jord og for lidt nedbør) har Kew fortsat en af de mest omfattende plantesamlinger i Storbritannien. I et forsøg på at udvide samlingerne væk fra disse vilkår har Kew etableret to underafdelinger, ved Wakehurst Place i Sussex og (sammen med Forestry Commission) Bedgebury Pinetum i Kent, den sidste specialiseret i at dyrke nåletræer.

Eksterne links 

 Royal Botanic Gardens, Kew — official website
 Millennium Seed Bank Project
 The International Plant Names Index
 Royal Botanic Gardens, Kew — a Gardens Guide review 
 BBC A Year at Kew documentary behind the scenes at Kew Gardens
 Explore Kew Gardens — Virtual tour including interactive 360° panoramas
 Michael Pead :: Photos of Kew Gardens
 The Pagoda reopens to the public at Kew Gardens 

Botaniske haver
Parker i London
Verdensarvsområder i Storbritannien
Drivhuse
Angola (flertydig)

Angola kan være:
 Angola – et afrikansk land
 Angola, Indiana – en by i Indiana, USA
 Angola, New York – en by i New York, USA
Charlotte Hagen Striib

Charlotte Hagen Striib, (født i 1962), er en dansk journalist, der bor i Emdrup i København. Har to børn.

Er vært på P4 København, DRs regionalradio i hovedstadsområdet, på kanalens morgenflade, der blev relanceret i april 2007. Var ansat på dagbladet Politiken fra 2004-2007.

Charlotte Striib har også tidligere været ansat i DR Danmarks Radio, bl.a. som oplæser på Radioavisen, politisk reporter på Christiansborg, journalist på Søndagsmagasinet og på TV-Avisen. Har været live-reporter på flere danske valgudsendelser, royale begivenheder m.m.

Hun har yderligere været vært på TV 2s regionalstation i København TV 2/Lorry.

Udvalgte artikler skrevet for Politiken 

 "Det sværeste har været at holde modet oppe" – interview med Anders Munk Jensen (april 2006)
 "Anjas direktør er elektriker" – interview med Henrik Dudek (marts 2006)
 "På fødselssafari" – interview med Hanne Ravn (januar 2006)
 "Den evige toer" – interview med Jørn Richter (januar 2006)
 "Når mænd går i stykker – Thomas kæmper stadig" – Om fraskilte mænd i gruppeterapi (sept. 2005)
 "Manden bag sudoku" – interview med Ole Hornbæk-Svendsen (sept. 2005)
 "Et varigt minde" – interview med skulptør Katrine Schrøder Moseholm og Hans Skov Christensen (juli 2005)
 "Fart, luksus og lir" – Et Formel 1 grand prix i Istanbul, Tyrkiet (august 2005)
 "Redebyggeren" – interview med Søren Ryge Petersen (juli 2005)
 "Danske Sigrid er kult på Island" – interview med musikeren Sigrídur Níelsdóttir (juli 2005)
 "Millionøsen fra Horsens" – interview med Susanne Thorpe der vandt udgivelsesrettighederne til Dan Browns krimi "Da Vinci Mysteriet" (juni 2005)
 "Direktør i et loppecirkus" – interview med Bengt Sundstrøm, direktør for auktionshuset Lauritz.com (maj 2005)
 "De bor og arbejder på en isbryder" – interview med Lars Jeppesen, restauratør på isbryderen Elbjørn i Aalborg (marts 2005)
 "Finn flyver på arbejde – Pendlerparty i Papegøjehaven" – Om flypendlere og pendlerklubber. (januar 2005)
 "Man skal ikke være sart" – Danmarks eneste undervandsrugby-hold for kvinder (januar 2005)
 "Man vænner sig til det" – Om livet som sildefisker i Skagen og på Nordsøen (december 2004)
 "Advokaten fik mel på jakken" – interview med Kim Reinhardt, direktør og bager i italiensk brødbageri på Amager i København (december 2004)
 "Daglejerne venter i morgenmørket" – Arbejdsformidling i lyntempo på Vesterbro i København (sept. 2004)
 "Hvad skoven gemte" – om geocaching, skattejagt ved hjælp af GPS (sept. 2004)
 "Kollektiv! Aldrig i livet" – interview med Ulrik Krapper og Lene Toft om bofællesskaber (august 2004)

Links 
Charlotte Striibs blog på Danmarks Radio

Kildehenvisning 
Avisen Politiken
Bibliotekernes database 
Artikel fra Radionyt.com 

Journalister fra Danmark
Tv-værter fra Danmark
Danskere i 1900-tallet
Danskere i 2000-tallet
Ansatte i DR
Journalister ved Politiken
Ansatte ved TV 2
Mattias Jonson

Mattias Jonson (født 16. januar 1974) er en svensk tidligere fodboldspiller, der blandt andet spillede for Djurgårdens IF og Brøndby IF. Han nåede at spille 57 kampe for Sveriges landshold og score ni mål.

Eksterne henvisninger 

Fodboldspillere fra Sverige
Fodboldspillere fra Örebro SK
Fodboldspillere fra Brøndby IF
Fodboldspillere fra Helsingborgs IF
Fodboldspillere fra Djurgårdens IF Fotboll
Fodboldspillere fra Norwich City F.C.
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Age of Empires III

Age of Empires III er et RTS-spil og det fjerde spil i den populære Age of Empires-serie. I denne udgave skal man som en af otte europæiske stormagter kolonisere Amerika fra år 1500 til år 1850. Den forsætter i tidsalderen, hvor Age of Empires II slap. Spillet har en meget god grafik med et flot og detaljeret landskab.

Spillet er lige som de andre lavet af Ensemble Studios og udgivet af Microsoft Game Studios.

En ny ting i forhold til Age of Empires I og II er at kolonien, aperiodisk, kan få tilsendt forsyninger og reserver fra hjemlandet. En anden ting er at der rundt omkring på banen er havarerede hestevogne og kvinder i nød. Disse er bevogtet af vilde dyr eller desperados. Ved nedkæmpning af disse, vil man få adgang til nye opfindelser og taknemmelige nybyggere.

Der er også god mulighed for at spille over internettet, da der er rigtigt mange AoE fans over hele verden

De forskellige stadier man gennemgår:
 Discovery age – handelsstationer, vindmøller, bosættere.
 Colonial age – musketerer, husarer, kanonstøberier, karaveller, kirker.
 Fortress age – forter, dragoner, kanoner, kunstgødning, fregatter, plantager.
 Industrial age – fabrikker, stående hære.
 Imperial age – hovedstæder, flådeblokader, beskatning.

De otte civilisationer man kan styre:
 Spanien
 Tyskland
 Holland
 England
 Frankrig
 Portugal
 Rusland
 Osmannerriget

Desuden kan man, som i de tidligere spil, spille i et historiebaseret felttog.

Man kan også alliere sig med de indfødte; Maya-folket og mange flere indianere.

I 2006 kom udvidelsespakken Age of Empires III: The Warchiefs med mere fokus på indianerne:
 Irokeserne
 Siouxerne
 Aztekerne

I 2007 kom udvidelsespakken Age of Empires III: The Asian Dynasties, foregår i Østasien.
 Kineserne
 Japanerne
 Inderne
I 2020 kom udvidelsespakken Age of Empires III: Definitive Edition.

 Inkaerne
 Sverige

Snydekoder 
Age of Empires III indeholder en række snydekoder, her er et udvalg af dem:

Tryk [enter], skriv koden og tryk derefter [enter] igen.
 [Medium Rare Please] – Spilleren modtager 10.000 enheder mad
 [<censored>] – Spilleren modtager 10.000 enheder træ
 [Give me liberty or give me coin] – Spilleren modtager 10.000 enheder penge
 [Nova & Orion] – Spilleren modtager 10.000 enheder erfaring
 [X marks the spot] – Hele kortet bliver tydeligt
 [Speed always wins] – Træning og byggeri udføres 100 gange hurtigere (dette gælder også for fjender og allierede)
 [Ya gotta make do with what ya got] – En stor kanon med mere skade end fem normale kanoner tilsammen, og med dyr som ammunition
 [tuck tuck tuck] – En rød monstertruck produceres

Se også 
 Age of Empires-serien
 Age of Empires
 Age of Empires II
 Age of Mythology
 Star Wars: Galactic Battlegrounds

Referencer

Eksterne henvisninger 
 

Computerspil fra 2005
III
Strategispil
Windows-spil
Macintosh-spil
Kim Källström

Kim Källström (født 24. august 1982) er en svensk tidligere fodboldspiller. Han spillede gennem karrieren for blandt andet Arsenal, Rennes og Olympique Lyon. Han spillede 131 kampe og scorede 16 mål for Sveriges landshold.

Eksterne henvisninger 

Fodboldspillere fra Sverige
Fodboldspillere fra Stade Rennais FC
Fodboldspillere fra Olympique Lyon
Fodboldspillere fra BK Häcken
Fodboldspillere fra Arsenal F.C.
Fodboldspillere fra Djurgårdens IF Fotboll
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2012
Deltagere ved det europæiske mesterskab i fodbold 2016
Tyndtarm

I biologien er tyndtarmen (latin: intestinum tenue ) den del af fordøjelsessystemet, der ligger mellem maven og tyktarmen (Colon). Hos voksne er den 5-6 m lang. Normalt inddeler man tyndtarmen i tre stykker med de latinske navne: duodenum, jejunum og ileum.

Tyndtarmens funktion 
Tyndtarmen er det sted, hvor næringsstoffer fra føden optages gennem tarmvæggen. Tarmvæggens overflade er særlig stor, fordi den består af mikroskopiske fingerlignende fremspring kaldt villi. Tyndtarmens midterste del (jejunum) er den der udskiller fordøjelsesenzymer, hvilket hjælper med at nedbryde maden man indtager.

Se også 

 Korttarmspatient - patient, som har fået fjernet størstedelen af tyndtarmen

Noter 

Tarm
Det lille hus på prærien

[[File:1932-LittleHouseInTheBigWoods.jpg|thumb|Første bog i serien, The Little House in the Big Woods]]Det lille hus på prærien er en serie børnebøger af Laura Ingalls Wilder, den første blev offentliggjort i 1932. Serien er populært kendt som Det lille hus-serien.Det lille hus-serien er baseret på årtier gamle erindringer om Laura Ingalls Wilders barndomshjem i midtvesten i USA i slutningen af det 19. århundrede. Den mest kendte af bøgerne er Det lille hus på prærien''. 

Bøgerne er fortalt i tredje person, men med Laura Ingalls som den centrale figur og hovedperson, og er generelt klassificeret som historisk fiktion i stedet for som selvbiografi, selv om flere af de senere bøger er næsten rent selvbiografiske. 
Laura Ingalls Wilders datter, forfatter og politisk teoretiker Rose Wilder Lane, har bistået sin mor med redigering af hendes værker. Omfanget af datterens engagement og indflydelse på indholdet af bøgerne er udokumenteret, men bøgerne synes skrevet i et effektivt samarbejde mellem mor og datter – hvor Laura skrev bøgerne, og Rose redigerede dem.

Bøgerne er jævnligt blevet genoptrykt, siden deres første offentliggørelse af Harper & Brothers, og betragtes som klassikere i amerikansk børnelitteratur. De forbliver meget læste. Selvom Wilder først ret sent i sit liv begyndte at skrive bøgerne, nåede hun alligevel af få økonomisk glæde af dem for sig selv og sin familie.

Serien er blevet filmatiseret som en ligeledes populær tv-serie. 

Børnebøger
Litteratur i 1935
Romanserier

ja:大草原の小さな家
Gruppekommunikation

Betegnelsen Gruppekommunikation bruges i forbindelse med kommunikation i virtuelle projektrum også kaldet collaboration spaces eller team rooms, som er applikationer, der tillader en gruppe af mennesker at dele dokumenter, føre diskussioner og samarbejde om en given opgave.

Teambaseret arbejde understøttes således af gruppekommunikation. Teamarbejde er en udbredt samarbejdsform, når ny viden skal udvikles, deles og tages i anvendelse. Dette samarbejde kan etableres både internt mellem kollegaer, men også eksternt i forhold til både samarbejdspartnere og kunder. Dette gøres med et ønske om at opnå en sikker, effektiv og besparende måde at kommunikere og dele informationer på – uafhængigt af tid og sted: På samme platform kan alle deltagerne nemlig dele informationer, dokumenter, filer, aktiviteter, nyheder og ideer. Alt materiale opsamles og deles i det virtuelle projektrum.

Kommunikation
Paul Simmons

Paul Simmons er en amerikansk trommeslager, der spillede i bandet Petra i perioden 2003-2005.

Musikere fra USA
Tjek fødselsår
Abels sætning

I reel analyse relaterer Abels sætning for potensrækker en potensrækkes grænseværdi med summen af dens koefficienter. Sætningen er opkaldt efter den norske matematiker Niels Henrik Abel.

Sætning

Lad a = {ai: i ≥ 0} være en følge af reelle eller komplekse tal og lad

være potensrækken med koefficienter a. Antag at rækken
 konvergerer.
Da gælder, at

I det specielle tilfælde, hvor alle koefficienter ai er reelle og ai ≥ 0 for alle i gælder ovenstående formel  også, når rækken  ikke konvergerer. Det vil sige, at begge sider er lig

Bemærkning
I en mere generel version af denne sætning gælder, at hvis r er et reelt tal forskelligt fra nul, for hvilket rækken
 konvergerer, er

forudsat at grænseværdien forstås som grænseværdien fra venstre, hvis r er positiv og fra højre, hvis r er negativ.

Eksempler
Lad  Da  konvergerer (af konvergenskriteriet for alternerende rækker,) fås at
 
Lad  Igen fås af konvergenskriteriet for alternerende rækker, at  konvergerer, og at

Anvendelse

Abels sætning giver mulighed for at finde grænseværdien af en potensrække, når dens argument (dvs. z) nærmer sig 1 fra venstre, selv i tilfælde, hvor rækkens konvergensradius, R, er lig 1, hvor det så under normale omstændigheder ikke er muligt at bestemme, hvorvidt grænsen er endelig eller ej.

Ga(z) kaldes den genererende funktion for en følge a. Abels sætning er ofte anvendelig i behandlingen af genererende funktioner for reelle og ikke-negative følger, såsom sandsynlighedsgenererende funktioner. Specielt er den brugbar i teorien for Galton-Watson-processer.

Matematisk analyse
Matematiske sætninger
Videndeling

Videndeling (eller vidensdeling eller videnspredning) handler om, hvordan viden bevæger sig og spredes mellem mennesker. Og om hvordan den samles, lagres og deles.

Ordene videndeling og videnspredning dækker samme begreb, men har nuanceforskelle: 
 Videndeling antyder, at der i visse situationer deles viden fra flere sider, dvs. en tovejs- eller mangevejs kommunikation.
 Videnspredning har mere vægt på distributionen, hvor der kan være tale om envejskommunikation. 

Sundhedsvæsenet anvender begreberne anderledes: videndeling er en nødvendig, men ikke tilstrækkelig betingelse for videnspredning. Der er først tale om videnspredning, når den givne viden er implementeret og forudsætter aktiv handling. Videndeling er stadiet før videnspredning. 

Definitionerne er engelsk. "Spreading good practise" indebærer implementering. Se http://regioner.dk/Sundhed/Videnspredning+i+Sundhedsvæsenet.aspx

Se også 
 intranet
 knowledge management
 BookCrossing

 
Erhvervsliv
Virtuelle projektrum

Virtuelle projektrum (engelsk: collaboration spaces eller team rooms) er en samarbejdsform, hvor en gruppe mennesker deler dokumenter, fører diskussioner og samarbejder omkring en given opgave via intranet eller internet.

Samarbejdet kan være både internt mellem kollegaer, men også eksternt i forhold til både samarbejdspartnere og kunder. Resultatet er en sikker, effektiv og besparende måde at kommunikere og dele informationer på – uafhængigt af tid og sted.

Projektledelse
Knowledge management

Knowledge management (eller videnstyring eller vidensledelse) beskæftiger sig med hvordan organisationer internt administrerer viden. Således sigter Knowledge management mod at kunne styre og facilitere viden i virksomheden for at sikre et såkaldt vidensflow, hvor viden opsamles, deles og skabes i organisationen i en på forhånd ikke fastlagt rækkefølge.

Knowledge management kan følge hhv. en kodificeringsstrategi, en personaliseringsstrategi og/ eller en socialiseringsstrategi.

Definition af knowledge management  
Der er ikke bred enighed omkring definitionen af knowledge management. En væsentlig forskel er, at nogle forfattere ikke ser skabelse af viden som en del af forløbet, og de begrænser knowledge management til "lessons learned", eller den viden organisationen allerede har erfaret (Wellman 2009). Andre definitioner inkluderer dog skabelse af viden. Et bemærkelsesværdigt eksempel fremgår af Davenport & Prusak (2000), som definer det som: 

"administrering af virksomhedens viden gennem et systematisk og organisatorisk specificeret proces til at erhverve, organisere, bevare, anvende, dele og forny både tavs og eksplicit viden af medarbejdere til at forbedre organisationens præstationer og til at skabe værdi”

Dimensioner af knowledge management  
Uanset hvad den specifikke definition er, så handler knowledge management altid om at få den rette viden ud til de rigtige mennesker. Dette afhænger blandt andet af menneskers villighed til at dele viden; den organisatoriske proces der fremmer socialisering, samarbejde, og så videre; administrering af både den formelle og uformelle organisationsstruktur i forhold til vidensstrømme; de teknologiske systemer der formidler vidensdeling og socialisering.

De centrale elementer i knowledge management omfatter derfor mennesker, processer, teknologi, kultur, og struktur (Sender & Scherer 2007). Udover dette så afhænger vellykket implementering også af organisatorisk politik, som har indflydelse på aspekter såsom støtte og finansiering.

Referencer

Eksterne henvisninger 
Gurteen Knowledge Website 
Knowledge Management Tools 
Virtual Library on Knowledge Management 

 

Informationssystemer
Ledelse
It-styring
Inger Hovman

Inger Hovman (9. juni 1946 - 19. januar 2017) var en dansk skuespiller.

Inger Hovman var uddannet på skuespillerskolen ved Odense Teater 1970-73, og viste siden sit mangesidede talent på en række teatre samt indenfor film, tv og radio.

Af tv-serier kan nævnes: Strandvaskeren (1978), Antonsen (1984), Gøngehøvdingen (1991-92), Edderkoppen (2000) og Nikolaj og Julie (2002-3).

Sammen med Jess Ingerslev fik hun døtrene Marie Ingerslev og Persille Ingerslev.

Inger Hovman døde af kræft i 2017 efter et frustrerende terminalt forløb.

Film 
 Danmark er lukket (1980)
 Lille Virgil og Orla Frøsnapper (1980)
 Sirup (1990)
 Høfeber (1991)
 Kun en pige (1995)

Eksterne henvisninger 
 

 

Skuespillere fra Danmark
Personer døde af kræft